
	[bookmark: nev]ENDRE GÁBOR
Vegyész
MSc, 2. félév
Szegedi Tudományegyetem
Természettudományi és Informatikai Kar
	






Témavezetők:
	Dr. Kotschy András
DSc Divízió-igazgató,  Servier Gyógyászati és Vegytani Intézet Rákkutatási Osztály

	Dr. Vasas Attila
kutató,  Servier Gyógyászati és Vegytani Intézet Rákkutatási Osztály




Kinoidális tetrazinok szintézise és fotokémiai bomlásuk vizsgálata

Munkánk kezdeti lépésében a kinoidális tetrazinok szintéziséhez szükséges karbénprekurzor sók négy lépésű szintézisét, majd a kinoidális tetrazinok elkészítését hajtottuk végre. Az így nyert 6 lila színű, kinoidális tetrazint fotokémiai reakcióknak, fotokémiai bontásnak vetettük alá.
A fotokémiai bontásokat kétféle oldószerben, a dipoláros, aprotikus acetonitrilben, és a nukleofil jellegekkel rendelkező metanolban hajtottuk végre. A reakciókat minden esetben a lila oldat elszíntelenedéséig, illetve halványsárga szín megjelenéséig folytattuk. Az acetonitrilben végrehajtott reakciók esetén a mintavételezés percenként történt, míg metanolban a bomlás lassabban játszódott le, így 2-5 percenként történt mintavétel. A reakciók követése minden esetben HPLC-MS és NMR technikákkal történt.
Ezek után a reakcióban keletkezett termékek tisztítása és izolálása következett. A tisztítási lépések preparatív HPLC-n, illetve normál fázisú flash kromatográfon zajlottak, míg a termékek szerkezetigazolására HPLC-MS, HR-MS, NMR és röntgenkrisztallográfiás technikákat alkalmaztunk.

1. Ábra Tetrazinok szintézise, majd fénnyel történő bontásuk

